<!-– Oracle Maxymiser Script Start --> 1135 W Beylund Loop, Palmer, AK 99645 Property Record & Valuation | Real Estate & Homes For Sale
1135 W Beylund Loop
TAX HISTORYfor 1135 BEYLUND LOOP Kom ondersteun E.G. Jansen
Ons vra al die E.G. JANSEN RUGBY-ONDERSTEUNERS om ons manne te kom ondersteun!
Dis die laaste rondte van die Virseker Beker voor die skoolvakansie! Hoërskool Dr. E.G. Jansen en Hoërskool Monument kom teen mekaar te staan op Saterdag, 16 Junie by Hoërskool Dr. E.G. Jansen. Dit is ‘n stryd om nie mis te loop nie!
* Jansies moet asseblief in hulle skooldrag opdaag.
Die wedstryd word ook regstreeks om 12:30 op kykNET (Kanaal 144) uitgesaai.
#Rugby2108 #OnsOndersteunJansen #Virsekerbeker2018 KYK: Staat sê Packham vermoor vrou en verbrand in kar | Netwerk24
Deur Jana Breytenbach 17 April 2019 17:37
Rob Packham het sy vrou, Gill, met ’n onbekende voorwerp doodgeslaan en later van haar lyk ontslae geraak deur dit in die kattebak van haar eie motor te verbrand, voer die staat aan in die moordsaak teen Packham.
Rob Packham staar stip in die lens van die fotograaf se kamera op sy derde dag in die getuiebank in die hooggeregshof in Kaapstad. Foto: Jaco Marais
Adv. Susan Galloway, staatsaanklaer, het Woensdag Packham se kruisondervraging in die hooggeregshof in Kaapstad afgehandel, en sy regspan het geen herondervraging of verdere getuies geroep nie.
Galloway het die staat se saak, gegrond op al die bewyse, aan Packham gestel.
Volgens Galloway het hy Gill tussen 21 Februarie (nadat die egpaar by die huis aangekom het van ’n beradingsessie) en 22 Februarie 2018 met ’n onbekende voorwerp teen die kaak geslaan. Dié hou sou haar bewegingloos gelaat het. Hy het haar ’n tweede keer agter die kop geslaan en dié hou het haar dood veroorsaak.
Galloway het gesê motief is nie ’n element van moord (wat bewys moet word nie) nie, maar Packham het homself in ’n ongemaklike posisie bevind weens sy jare lange buite-egtelike verhouding met Persoon X en sy vrou se ontsteltenis oor sy onthullings oor sy ontrouheid.
“Jy kon Gill ook in die voertuig aangeval het toe sy op pad was werk toe, soos dr. Louise Friedling, ’n forensiese antropoloog, getuig het.
“En omdat jy die moordwapen hanteer het, kon die bloedspatsels van jou hande gekom het en of van die moordwapen.”
Packham het toe sy vrou se lyk van die passasiersitplek na die kattebak van haar kar geskuif. Dit kan die bloed op die motorhuis se deur verduidelik, asook die bloed aan die binnekant van die regtervoordeur.
“Daarom het jy nie jou vrou as vermis aangemeld nie, al wil jy hê die hof moet glo jy het. En jy wou nie na haar soek nie, omdat jy die hele tyd geweet het waar sy is. Jy het ook geweet waar die kar is. Jy het dit in die omgewing van jou huis bestuur.”
Toe Packham besef iemand het hom omstreeks 14:00 in die voertuig gesien, het hy besluit om die kar by die Dieprivier-treinstasie te gaan los. Hy het die kar gesluit.
“Oral waar jy rondgery het, in jou kar of jou vrou se kar, was om van die bewyse ontslae te raak, die moordwapen, selfoon, handsak en die nommerplate van haar kar.”
Dit kom daarop neer mnr. Packham, ek gaan betoog jy het jou vrou vermoor en haar kar aan die brand gesteek.
Uiteindelik, nadat hy by sy suster aandete geëet het en hulle gepraat het oor wat hulle gaan doen oor Gill se verdwyning, het hy omstreeks 21:30 op pad terug na sy huis die voertuig by die treinstasie aan die brand gesteek.
Volgens Galloway het Packham gedink die brand sou alle bewyse in die kar vernietig, “en dat jou vrou net nog ’n statistiek van ’n kaping sou word”.
Dít verklaar ook waarom hy “te moeg en uitgeput” was om daaroor te praat toe die ondersoekbeampte hom later die aand gekontak het oor die verdwyning en die lyk wat in die voertuig gekry is en ook hoekom hy geen belangstelling getoon het vir die afspraak met die polisie die volgende oggend nie.
“Dit kom daarop neer mnr. Packham, ek gaan betoog jy het jou vrou vermoor en haar kar aan die brand gesteek.”
Packham, wat gevra is om op dié stelling kommentaar te lewer, het gesê: “Ek ontken ten sterkste dit wat die staatsaanklaer pas aan my gestel het.”
Regter Elize Steyn het die saak tot 24 April vir slotbetoë uitgestel.
Meer oor: Rob Packham | Adv. Susan Galloway | Kaapstad | Brand | Vermoor